MOKUNA XVIII 
Mahope iho o ka hoopauia ana o Ulili ma; hoouna hou aku la oia 
ia Koae, kekahi o kana mau elele mama e like me ka olelo kauoha 
i na elele mua. 
A hiki o Koae i o Poliahu Ja, halawai aku la laua, hai aku la o 
Koae i ke kauoha a ke Alii e like me ka mea i haiia ma na pauku 
hope o ka Mokuna XVII 0 keia Kaao; a pau na olelo a ke Alii i ka 
haiia, hoi aku la ko ke Alii elele, a hai aku la ma ka pololei, alaila, he 
mea maikai ia i kona Haku. 
Noho iho la o Aiwohikupua, a i na la hope o ke kolu o ka malama; 
lawe ae la ke Alii i kona mau kaukaualii, a me na punahele, i na 
haiawahine hoi, na hoa kupono ke hele pu ma ke kahiko ana i ka 
hanohano Alii ke hele ma kana huakai no ka hoao o na Ali. 
I na la io Kaloa kukahi, haalele 0 Aiwohikupua ia Kauai, holo 
aku oia he kanaha kaulua, elua kanaha kaukahi, he iwahalua peleleu. 
Mamua o ka po hoao o na Alii, i ka po 1 o Huna, hiki lakou i 
Kawaihae, ia manawa, hoouna aku la oia ia koae, kona elele e kii ia 
Poliahu e iho mai e halawai me Aiwohikupua, i ka la i kauohaia’i 
e hoao. 
A hiki ka elele imua o Aiwohikupua mai ke kii ana ia Poliahu, a 
hai mai Ja i kana olelo mai a Poliahu mai, “ Eia ke kauoha a ko 
wahine, ma Waiulaula olua e hoao ai, ina e ike aku kakou ma ke 
kakahiaka nui o ka la o Kulu, e halii ana ka hau mai ka piko o 
Maunakea, Maunaloa, a me Hualalai, a hiki i Waiulaula, alaila, ua 
hiki lakou 1 kahi o olua e hoao ai, alaila, hele aku kakou, pela mai 
nel.” 
Alaila, hoomakaukau ae la o Aiwohikupua i kona hanohano Alii. 
Kahiko aku la o Aiwohikupua i kona mau kaukaualii kane, a me 
na kaukaualii wahine, a me na punahele, i ka Ahuula, a o na haia- 
wahine kekahi i kahikoia i ka Ahuoeno. A kahiko iho la o Aiwohi- 
kupua i kona kapa hau a Poliahu i haawi aku ai, kau iho la i ka 
mahiole ie i. hakuia i ka hulu o na Tiwi. Kahiko aku la oia i kana 
mau hoewaa, a me na hookele i na kihei paiula, e like me ke kahiko 
ana ina hoewaa o ke Alii, pela no na hoewaa o kona puali alii a pau. 
Ma na waa o ke Alii i kau ai a holo aku, ua kukuluia maluna o na 
pola o na waa he anuu, he wahi e noho ai ke Alii; ua hakuia ka anuu 
o ke Alii i na Ahuula, a maluna pono o ka anuu, he mau puloulou 
kapu Alii, a maloko o ka puloulou, noho iho la o Aiwohikupua. 
479 
